Ιστορική αποδεικνύεται η σημερινή μέρα για τον Παναθηναϊκό!



Όπως αποκάλυψε ο Βασίλης Βέργης στον ΣΠΟΡ FM 94,6, ο Γιάννης Αλαφούζος αναμένεται να ανακοινώσει πως αποδέχεται την πρόταση της Pan Asia για την αλλαγή σελίδας στην ΠΑΕ, κάτι που λίγο αργότερα επιβεβαιώθηκε και επίσημα.



Ήδη, σύμφωνα με το ρεπορτάζ, ο κ. Αλαφούζος έχει ενημερώσει το consortium για την αποδοχή της προσφοράς και τους καλεί άμεσα στην Ελλάδα για να ολοκληρωθεί το μεγάλο deal.



Κάτι που σημαίνει πως ο «Mr Skai» είναι έτοιμος να αποχωρήσει από τα δρώμενα του συλλόγου ύστερα από έξι χρόνια, με το fund που εκπροσωπείται από τον Ταϊλανδό, Πάιρο Πιεμπονγκσάντ, να αναλαμβάνει την «αναγέννηση» του ποδοσφαιρικού τμήματος.



Σύμφωνα με τα όσα έχουν δει ως τώρα το φως της δημοσιότητας, η πρόταση της Pan Asia είναι: 13 εκατ. ευρώ για χρέη σε εφορία και δημόσιο, αλλά 7 εκατ. ευρώ για το προπονητικό κέντρο στο Κορωπί, άλλα τόσα για το δεσμευμένο τηλεοπτικό συμβόλαιο και τέλος άλλα 20 εκατ. ευρώ για να... τρέξει η ομάδα από την επόμενη σεζόν.



Βέβαια, για την ώρα δεν μπορούμε να μιλάμε για «νέα εποχή» στο τριφύλλι. Κι αυτό γιατί, ναι μεν έγινε το πλέον καθοριστικό βήμα, αλλά τώρα θα πρέπει η Pan Asia να υλοποιήσει τις δεσμεύσεις της για να... σφραγιστεί το ιστορικό deal.



Ακούστε όσα είπε στους 94,6 ο Βασίλης Βέργης







